לימודי תקשורת ופרסום הם שני תחומי לימוד מרתקים, המשתלבים היטב זה עם זה. לימודי תקשורת כוללים בתוכם את התחום העסקי כגון, שיווק ופרסום, ואת התחום העיתונאי או האומנותי, שנקשר בטלוויזיה, רדיו, קולנוע, עיתונות, יחסי ציבור, צילום ועריכה ועוד. זאת הסיבה שלימודי תקשורת ופרסום הם שילוב מוצלח במיוחד, שיכול לקחת את מכווני המטרה רחוק מאוד.
לא כל מוסד אקדמי פותח בפני תלמידים תת-תחום כמו פרסום כתחום לימודים עצמאי. באוניברסיטאות תתקשו למצוא לימודי תקשורת ופרסום, אולם מכללות יש לרוב, והן מציעות לימודי תקשורת עם התמחות במסלול פרסום לכל דורש. בין המכללות תוכלו למצוא את המכללה האקדמית ספיר, שמציעה מסלול התמחות מקצועי בתקשורת שיווקית, והמכללה למנהל, שלה מסלול לימודי פרסום ותקשורת שכנועית.
מי שלומד תקשורת עם התמחות בפרסום, נמשך בדרך כלל לעיסוק בתקשורת כמשרתת את עולם העסקים. אלו, יסיימו לימודי תקשורת ופרסום וילכו לעבוד באחת מחברות הפרסום הגדולות במשק, או יכנסו לתחום יחסי הציבור בחברות הייטק או בחברות פרטיות כאלו ואחרות. במסגרת העבודה, יתעסקו בשיווק ופרסום בית העסק דרך כלי התקשורת.